Det er fodboldmagasinet Tipsbladet, der vanen tro afslutter kalenderåret med kåringen, der har fundet sted siden 1984. Vinderen af det Gyldne Bur 2013 blev Lukas Hradecky, der i foråret vogtede målet for Esbjerg og i efteråret for Brøndby I.F. Nummer to på listen blev altså AaB-målmand Nicolai Larsen, der i en ung alder allerede har vist stor stabilitet for Superligaens andenplads. Nummer tre blev Jonas Lössl fra topholdet FC Midtjylland. AaB har to gange haft en vinder af Det Gyldne Bur, da Jimmy Nielsen såvel i 2004 som i 1998 modtog hæderen. Nicolai Larsen er foreløbig noteret for 90 officielle kampe for AaB.

Referat:
Målmandskollegaerne i Superligaen og i 1. division har i afstemningen om Det Gyldne Bur 2013 placeret AaB's 22-årige keeper på en flot andenplads.